SEWA HOMESTAY BERCAMPUR
MUKADIMAH Menjaga Ikhtilat Dalam Islam Islam melarang percampuran, khalwat atau berdua- duaan antara lelaki dan perempuan yang bukan mahram berdasarkan hadis Rasulullah SAW, daripada Ibn Abbas RA bahawa Rasulullah SAW bersabda: َ ْ ٍمَر مَ ُ ذ اَهَعَمَو و َّ لاِإ ٍة َ أَرْماِب ٌ لُجَر َّ نَو ُ ْ َ يَ ل َ لا
Maksudnya: "Seorang lelaki tidak boleh berdua- duaan dengan seorang perempuan melainkan bersama-sama dengan perempuan itu mahramnya." (Riwayat Muslim) Imam al-Nawawi menukilkan dalam al-Minhaj bahawa harus dan lebih utama sekiranya seorang perempuan itu bersama-sama suaminya. Adapun, sekiranya seorang lelaki berkhalwat bersama-sama dengan perempuan ajnabi tanpa ada orang ketiga, maka perbuatan itu adalah haram mengikut sepakat para ulama. Begitu juga, jika pasangan lelaki dan perempuan ajnabi bersama seseorang yang mereka tidak berasa malu dengannya kerana dia masih kecil seperti seorang kanak-kanak lelaki berusia dua atau tiga tahun dan seumpamanya, maka kewujudan anak tersebut sama seperti tiada orang ketiga. Selain itu, hukumnya harus jika seorang lelaki berkumpul bersama sebilangan perempuan yang ajnabi
Antara hikmah besar larangan berkhalwat adalah bagi mengelakkan sebarang perkara-perkara yang boleh membawa kepada zina atau permulaan zina. Hal ini kerana, perbuatan khalwat tersebut dapat memberi peluang kepada syaitan menggoda kedua-duanya sehingga membawa kepada kerosakan yang lebih besar. Perkara ini jelas disebutkan oleh Rasulullah SAW: ُ نا َطْي َّ شلا اَمُهَ َ ِلِا ث َ ن َ كَ َّ لاِإ ٍة َ ْ أَر ماِب ٌ لُجَر َّ نَو ُ ل ْ َ يَ َ لا َ َ لا أ
Maksudnya: "Ketahuilah bahawa tidaklah berdua-duaan seorang lelaki dan seorang perempuan itu melainkan yang ketiganya adalah syaitan." (Riwayat al-Tirmidzi)
Kebiasaan situasi tinggal bersama antara lelaki dan perempuan dalam tempoh yang singkat ini kerap berlaku dalam keluarga yang mempunyai ahli yang ramai seperti sewaktu hari raya dan sebagainya. Namun, keadaan ini berlaku dengan kehadiran mahram yang lain. Dalam situasi ini, terdapat hadis Rasulullah SAW berkaitan keperluan seorang lelaki berjaga-jaga ketika masuk bertemu perempuan lebih-lebih lagi dalam hubungan antara ipar-duai yang merupakan mahram sementara sebagaimana disebutkan dalam hadis berikut:
: َيا ِرا َص ن َ لأا َ ٌ َ َ َنِم ُتْوَملا لُجَر ف ق لا ُوْمَلحا : لا َ َ َ َ ُ ُ خُّلداَو عَ لو نلا َتْي َوْمَلحا أَر كاَّيِإ ْم لو ُسَر ِءا َسِ َ َ َ َ َ َّ ق ف أ ِ للّا Maksudnya: "Berhati-hatilah kamu ketika masuk menemui wanita, lalu seorang lelaki Ansar berkata: Wahai Rasulullah, bagaimana pendapat engkau tentang ipar? Baginda SAW bersabda: Ipar adalah maut." (Riwayat Muslim) Walaupun ipar-duai adalah keluarga, namun pergaulan antara mereka perlu dijaga lebih- lebih lagi jika tinggal sebumbung kerana fitnah dalam kalangan ahli keluarga lebih besar kesannya.
KESIMPULAN Berdasarkan keadaan sedemikian, dapat disimpulkan bahawa: ❖ Hukumnya harus bagi lelaki dan perempuan menyewa homestay secara beramai-ramai yang mempunyai banyak bilik kerana situasi tersebut tidak dianggap sebagai berkhalwat. ❖ Namun begitu, wajib menjaga batas aurat dan pergaulan ketika berinteraksi antara satu sama lain seperti di dapur dan ruang tamu. ❖ Bagi mereka yang sudah berkahwin dan berkeluarga dinasihatkan supaya mencari homestay yang berasingan sebagai langkah berjaga-jaga daripada berlaku fitnah atau khalwat dengan bukan mahram dalam satu tempat yang tertutup. IKUTI KAMI: Jabatan Mufti Wilayah Persekutuan t.me/jmwprasmi @jabatanmuftiwp